El Club d’Escacs Burjassot celebra el seu VI Torneig Sub-2200 en el Tívoli
2025-07-24

Els amants dels escacs tenen una cita tots els divendres, fins al pròxim 26 d’octubre, en el Centre Cultural Tívoli. Aquest és el lloc triat pel Club d’Escacs Burjassot per a celebrar el seu VI Torneig Sub-2200. Un torneig que, iniciat el primer divendres del mes de setembre, està reunint ja en el citat espai municipal a desenes de jugadors que, a partir de les 18 hores, comencen les seues partides.

El torneig, que és valedor per a la FIDE i la FEDA, es desenvolupa sota el sistema suís, a set rondes i finalitzarà el 26 d’octubre amb el lliurament de trofeus als tres millors classificats i els reconeixements als millors jugadors en categories sub-18, sub-16, sub-14, sub-12 i sub-10. També tindran un xicotet obsequi els sub-2000, sub-1800, sub-1600, sub-1400, sub-1200 i sense ELO.

Aquelles persones interessades en el torneig o a formar part del Club Escacs Burjassot poden enviar un correu electrònic a cajedrezburjassot@hotmail.com o consultar el Facebook de l’entitat, Club d’Escacs Burjassot.